Proposta għal DIRETTIVA TAL-PARLAMENT EWROPEW U TAL-KUNSILL li temenda d-Direttiva 2003/87/KE li tistabbilixxi skema għall-iskambju ta' kwoti ta' emissjonijiet ta' gassijiet serra ġewwa l-Komunità, fid-dawl tal-implimentazzjoni sal-2020 ta' ftehim internazzjonali li japplika miżura globali unika bbażata fuq is-suq għal emissjonijiet tal-avjazzjoni internazzjonali /* COM/2013/0722 final - 2013/0344 (COD) */





MEMORANDUM TA' SPJEGAZZJONI 1. KUNTEST TAL-PROPOSTA L-emissjonijiet mill-avjazzjoni huma wieħed mis-sorsi ta' emissjonijiet ta' gassijiet serra li qed jikber malajr. Hekk kif il-potenzjal teknoloġiku għat-tnaqqis tal-emissjonijiet huwa limitat fis-settur tal-avjazzjoni, miżuri bbażati fuq is-suq (MBMs) jippermettu biex l-avjazzjoni tikkontribwixxi għat-tnaqqis tal-emissjonijiet minn linji tal-ajru li jpattu għat-tkabbir b'saħħtu tagħhom ta' emissjonijiet permezz ta' finanzjament għat-tnaqqis tal-emissjonijiet f'setturi oħra. L-idoneità tal-miżuri bbażati fuq is-suq għall-avjazzjoni internazzjonali ilha żmien twil rikonoxxuta. L-Assemblea tal-ICAO tal-2001 approvat l-applikazzjoni ta' sistemi miftuħa għan-negozjar ta' emissjonijiet għall-avjazzjoni internazzjonali. Wara l-approvazzjoni tal-ICAO tal-2004 tal-miżuri reġjonali bbażati fuq is-suq, l-UE kienet minn ta' quddiem biex tinkludi l-avjazzjoni fis-Sistema għan-Negozjar ta' Emissjonijiet (EU ETS). Minkejja l-effetti ambjentali pożittivi tagħha bi spejjeż ekonomiċi baxxi, l-implimentazzjoni tal-EU ETS kellha taffaċċa oppożizzjoni internazzjonali sinifikanti (eż. allegazzjonijiet li r-regolamentazzjoni tal-emissjonijiet minn linji tal-ajru bbażati barra l-UE se tikser is-sovranità ta' stati terzi). Madankollu, f'dan ir-rigward, il-Qorti Ewropea tal-Ġustizzja ċaħdet l-appelli minn linji tal-ajru barranin u kkonfermat il-legalità tal-EU ETS[1]. Fl-istess ħin, l-integrazzjoni tal-avjazzjoni fl-EU ETS kienet deċiżiva fit-tmexxija 'l quddiem tad-diskussjonijiet tal-ICAO. L-impenn intensiv tal-UE biex tindirizza t-tibdil fil-klima kien kruċjali biex jiġġenera momentum fl-ICAO lejn azzjoni globali għall-indirizzar tal-emissjonijiet tal-avjazzjoni. Ċertament, peress li l-EU ETS se tkopri biss proporzjon tal-emissjonijiet tal-avjazzjoni internazzjonali, it-tkabbir globali b'saħħtu inġenerali ta' dawn l-emissjonijiet se jkompli għaddej jekk ma tiġi implimentata l-ebda miżura bbażata fuq is-suq f'livell globali, u l-miri ta' tnaqqis tal-emissjonijiet se jibqgħu biss bħala aspirazzjoni. Fit-38 sessjoni tal-Assemblea tal-ICAO tal-2013 ittieħdet deċiżjoni dwar l-iżvilupp globali ta' miżuri bbażati fuq is-suq li jrid jiġi ffinalizzat fl-Assemblea tal-ICAO li jmiss fl-2016 u jiġi implimentat sal-2020. Il-Progress ma seħħx skont "qafas" għal miżuri nazzjonali/reġjonali bbażati fuq is-suq sal-2020, billi b'mod partikolari r-riżoluzzjoni tal-Assemblea tenniet l-istess lingwaġġ tal-Assemblea tal-2007 u ta' dik tal-2010 u l-Istati Ewropej ikkonfermaw il-pożizzjoni tagħhom dwar ir-riżoluzzjonijiet tal-Assemblej tal-2007 u tal-2010 f'dak li jikkonċerna l-hekk imsejjaħ "ftehim reċiproku". Il-Kummissjoni tqis li jkun xieraq li tipproponi t-tnaqqis tal-proporzjon ta' emissjonijiet li għalih għandha tapplika s-sistema tal-UE għan-negozjar ta' emissjonijiet sal-2020, bħala l-azzjoni li jmiss maħsuba fid-Deċiżjoni Nru 377/2013/UE b'rispons għall-progress fuq miżuri globali bbażati fuq is-suq u bi promozzjoni għal momentum akbar. 2. RIŻULTATI TAL-KONSULTAZZJONIJIET MA' PARTIJIET INTERESSATI U TAL-VALUTAZZJONIJIET TAL-IMPATT Il-konsultazzjonijiet dwar l-inklużjoni tal-avjazzjoni fl-EU ETS bdew f'Settembru tal-2005 bil-Komunikazzjoni "It-Tnaqqis tal-Impatt tal-Avjazzjoni fuq il-Bidla fil-Klima", COM(2005)459, li wasslu għall-proposta għal leġiżlazzjoni f'Diċembru tal-2006. Minn dak iż-żmien ilhom isiru konsultazzjonijiet mal-pajjiżi terzi dwar l-avjazzoni u n-negozjar tal-emissjonijiet kemm b'mod formali, pereżempju fil-kuntest tal-laqgħat tal-Kumitat Konġunt tal-UE u l-Istati Uniti u kemm permezz ta' laqgħat bilaterali u multilaterali. L-aktar waħda riċenti kienet konsultazzjoni pubblika onlajn li saret fuq 12-il ġimgħa, bejn il-21 ta' Ġunju u t-13 ta' Settembru 2013. Il-konsultazzjoni pubblika twettqet bl-użu tal-"Prinċipji Ġenerali u standards minimi għal konsultazzjoni bejn il-partijiet interessati tal-Kummissjoni", u matulha l-partijiet interessati kollha – inklużi l-awtoritajiet pubbliċi ta' pajjiżi terzi - intalbu jesprimu l-opinjoni tagħhom dwar il-kamp tal-applikazzjoni tal-miżuri reġjonali u globali bbażati fuq is-suq. Il-Kummissjoni se tkompli żżomm kuntatti bilaterali u mutilaterali kostruttivi mal-pajjiżi terzi. Il-konsultazzjoni pubblika tikkonferma appoġġ b'saħħtu għall-miżuri bbażati fuq is-suq mill-awtoritajiet pubbliċi, l-NGOs u l-linji tal-ajru. Dawk kollha li wieġbu jifavvorixxu l-miżuri bbażati fuq is-suq għas-settur tal-avjazzjoni, b'assoċjazzjoni waħda li topponi l-miżuri reġjonali bbażati fuq is-suq favur miżuri globali bbażati fuq is-suq. Fir-rigward tal-azzjoni reġjonali, il-linji tal-ajru jenfasizzaw s-sempliċità amministrattiva u l-aċċettabbiltà politika, kif ukoll l-effettività ambjentali u l-evitar tad-diskriminazzjoni fuq ir-rotot u bejn l-operaturi. L-awtoritajiet pubbliċi u l-NGOs jenfasizzaw il-kopertura ta' emissjonijiet sinifikanti, is-sempliċità amministrattiva u l-aċċettabbiltà politika. Il-Valutazzjoni tal-Impatt uriet li l-adattament tal-EU ETS biex taqbel ma' dik li kienet mistennija tkun ir-Riżoluzzjoni tal-miżuri bbażati fuq is-suq tal-ICAO għall-perjodu sal-2020, huwa fattibbli bi spejjeż amministrattivi baxxi. It-tnaqqis sal-2020 tal-kamp ta' applikazzjoni tal-EU ETS għandu jitqies skont il-benefiċċji ambjentali kbar ħafna li se jinkisbu bl-applikazzjoni mill-2020 'il quddiem, ta' miżura bbażata fuq is-suq li tillimita "id-differenza fl-emissjonijiet" bejn il-pajjiżi differenti, tirodoppja, fir-rigward tal-EU ETS, il-kopertura tal-emissjonijiet tal-avjazzjoni internazzjonali u se tnaqqas l-emissjonijiet bin-nofs sal-2050. 3. ELEMENTI LEGALI TAL-PROPOSTA Sommarju tal-azzjoni proposta F'konformità mar-riżultat tat-38 sessjoni tal-Assemblea tal-ICAO li saret f'Settembru tal-2013, għandu jkun hemm miżura globali unika bbażata fuq is-suq (MBM) li tapplika għall-emissjonijiet tal-avjazzjoni internazzjonali mill-2020 'il quddiem. Għandhom isiru emendi fl-attivitajiet tal-avjazzjoni koperti bl-EU ETS bħala rispons għal dan il-progress u għall-promozzjoni ta' momentum akbar lejn l-istabbiliment b'suċċess ta' miżuri globali bbażati fuq is-suq. Din il-proposta għal Direttiva tkompli fuq id-Deċiżjoni Nru 377/2013/UE li "twaqqaf l-arloġġ", li ġiet adottata sabiex issir promozzjoni tal-progress fuq azzjoni globali permezz tal-ICAO. L-istess bħad-Deċiżjoni Nru 377/2013/UE, huwa importanti li l-Parlament Ewopew u l-Kunsill jaqblu malajr dwar il-proposta, sabiex tkun diġà fis-seħħ meta l-obbligi li jmiss ta' restituzzjoni tal-kwoti jsiru dovuti fit-30 ta' April 2014. Fin-nuqqas ta' aktar qbil dwar ir-reviżjoni, l-ETS iddur lura għall-pożizzjoni tagħha ta' qabel id-Deċiżjoni Nru 377/2013/UE. Il-fatturi ewlenin tar-reviżjoni tas-sistema ETS li jirriżultaw minn din il-proposta jkunu dawn li ġejjin: – it-titjiriet bejn ajrudromi fiż-ŻEE jibqgħu koperti b'mod sħiħ, skont id-Direttiva u d-Deċiżjoni Nru 377/2013/UE oriġinali. – it-titjiriet lejn u minn pajjiżi terzi li mhumiex pajjiżi żviluppati u li jkollhom emissjonijiet ta' inqas minn 1 % tal-emissjonijiet tal-avjazzjoni globali jiġu eżentati. Dan jeskludi r-rotot lejn madwar 80 pajjiż fuq bażi mhux diskriminatorja. – mill-2014, it-titjiriet lejn u minn pajjiżi terzi jkunu responsabbli għall-emissjonijiet li jsiru lil hinn mill-pajjiżi taż-ŻEE. Ġiet proposta proċedura ssemplifikata sabiex jiġi ddeterminat il-proporzjon ta' emissjonijiet ta' titjira kwalunkwe li tkun koperta mill-ETS. Ġie propost ukoll li l-operaturi jkunu jistgħu jagħżlu bejn approċċi għall-metodoloġija għall-konformità tal-MRV. – it-titjiriet li jgħaddu bejn il-pajjiżi taż-ŻEE huma eżentati, l-istess bħall-emissjonijiet mit-titjiriet bejn ajruporti f'pajjiżi terzi u ajruporti fiż-ŻEE fir-rigward tad-dipendenzi u t-territorji Ewropej u t-titjiriet lejn u minn ajruporti fiż-ŻEE u dawk it-territorji. B'effett mill-2013 'il quddiem, dan l-att jidderoga mid-Direttiva tal-ETS rigward proporzjon ta' emissjonijiet minn titjiriet li jsiru minn u lejn pajjiżi terzi. Fl-2013, dan se jirrigwarda l-emissjonijiet kollha mit-titjiriet lejn u minn pajjiżi li mhumiex fiż-Żona Ekonomika Ewropea (ŻEE). Għall-kull sena kalendarja bejn l-2014 u l-2020, dawn il-proporzjonijiet huma stabbiliti f'Anness, u ġew ikkalkulati mill-Eurocontrol abbażi tal-proporzjon tad-Distanza Ortodromika bejn l-ajruporti ewlenin taż-ŻEE u dawk f' pajjiżi terzi, jiġifieri mhux aktar minn 12-il mil lil hinn mill-iktar punt li jinsab f'tarf il-kosta taż-ŻEE. Il-perċentwali huma estimi baxxi tal-impatt reali ta' tibdil fil-klima minn inġenji tal-ajru li jitilqu u jaslu f'ajrudromi fl-Unjoni, billi l-avjazzjoni tħalli impatt ukoll fuq it-tibdil fil-klima minn emissjonijiet ta' ossidi tan-nitroġenu, fwar tal-ilma u sulfat u partiċelli tan-nugrufun li ġew stmati li għandhom effetti ta' tibdil fil-klima tal-istess livell bħal dawk minn emissjonijiet ta' diossidu tal-karbonju, li ma ttieħdux kont tagħhom. Il-proċess ta' applikazzjoni ta' perċentwali għal titjiriet minn u lejn pajjiżi terzi huwa mfassal b'tali mod li jkun operabbli u pragmatiku, bl-użu ta' kategoriji eżistenti ta' rappurtar li huma applikabbli mill-2010. Il-ħidma abbażi ta' akkoppjamenti ta' pajjiżi tfisser li hemm bżonn ta' ċifri dwar titjiriet fuq rotot minn kull Stat Membru għal pajjiżi terzi. Fejn hemm titjiriet li joperaw għal diversi żoni ta' ħin f'pajjiż terz, għandu jiġi inkluż perċentwal għal kull żona ta' ħin li t-titjira topera fiha. Dawn il-perċentwali jiġu żviluppati fuq l-aqwa informazzjoni li tkun disponibbli, inkluża informazzjoni mill-Eurocontrol. Fl-Anness se tiddaħħal tabella li tinkludi dawn il-perċentwali kollha. Qed tiġi proposta l-offerta ta' għażla lill-operaturi sabiex jiġu pprovvduti aktar flessibbiltà u monitoraġġ, rappurtar u verifiki (MRV) alternattivi. Fir-rigward ta' titjiriet minn u lejn pajjiżi terzi, operatur tal-inġenju tal-ajru għandu jkun jista' jagħżel li ma jirrappurtax l-emissjonijiet ivverifikati minn dawn it-titjiriet, iżda minflok iserraħ fuq estimi ta' emissjonijiet determinati minn dawn it-titjiriet sal-kosta tal-pajjiżi Membri taż-ŻEE li għandhom ikunu preċiżi kemm jista' jkun skont il-kalkoli tal-Eurocontrol dwar id-distanza eżatta ta' titjira li ma tmurx lil hinn mill-pajjiżi Membri taż-ŻEE L-Istati Membri se jaġġustaw l-allokazzjonijiet għas-snin 2013-2020 skont il-proporzjonijiet stabbiliti fl-Anness. L-għadd ta' kwoti rkantati mill-Istati Membri se jiġi aġġustat skont dan. Ġiet proposta simplifikazzjoni addizzjonali tad-Direttiva tal-ETS biex ma titteħidx azzjoni kontra operaturi tal-inġenji tal-ajru mhux kummerċjali fir-rigward tal-emissjonijiet minn operaturi ta' inġenji tal-ajru żgħar li jipproduċu inqas minn 1000 tunnellata ta' CO2 fis-sena. Din hija mistennija li tnaqqas l-għadd ta' operaturi tal-inġenji tal-ajru rregolati mill-Istati Membri b'madwar 2200, li jirrappreżentaw 0.2 % tal-emissjonijiet. Flimkien ma' miżuri oħra li qed jittieħdu biex jissemplifikaw l-amministrazzjoni għal operaturi tal-inġenji tal-ajru żgħar, din tnaqqas b'mod sinifikanti l-kompiti amministrattivi għall-operaturi tal-inġenji tal-ajru u għall-awtoritajiet kompetenti tal-Istati Membri, f'konformità mal-aġenda għal regolamentazzjoni aħjar tal-UE. L-obbligi l-oħra kollha fir-rigward tat-titjiriet mhux se jiġu affettwati. Dan l-approċċ limitat wera li huwa operabbli, l-istess kif kien il-każ skont id-Deċiżjoni Nru 377/2013/UE. Il-ħruġ ta' allokazzjonijiet addizzjonali mingħajr ħlas għall-operaturi jdgħajjef it-tnaqqis tal-emissjonijiet li se ġġib l-ETS, u t-twettiq ta' eżerċizzju ġdid ta' riferiment se jitfa' rekwiżiti sinifikanti fuq l-operaturi tal-inġenju tal-ajru u fuq l-Istati Membri meta l-miżura globali bbażata fuq is-suq hija mistennija li tapplika fi żmien 7 snin u, jekk dan ma jseħħx, fl-2018 għandu jidħol fis-seħħ riferiment ġdid skont l-Artikolu 3e tad-Direttiva tal-ETS. Il-benefiċċju ambjentali ta' din il-proposta ġej minn żewġ elementi ewlenin: L-ewwel nett, dan jagħti impetu lill-miżura globali bbażata fuq is-suq li se tkopri l-emissjonijiet totali mill-avjazzjoni internazzjonali mill-2020 'il quddiem. Skont il-livell ta' ambizzjoni miftiehem għall-miżura globali bbażata fuq is-suq, l-emissjonijiet totali tal-avjazzjoni internazzjonali se jkunu limitati għal-livell tagħhom tal-2020 u se jonqsu bin-nofs sal-2050, inqas mil-livelli tal-2005. It-tieni nett, l-EU ETS se tkompli tikseb tnaqqis sostanzjali ta' emissjonijiet li hu mistenni jammonta sa 250 miljun tunnellata ta' CO2 fil-perjodu ta' bejn l-2013 u l-2020. Wieħed għandu jinnota li, f'termini ta' amministrazzjoni ta' miżura globali bbażata fuq is-suq, l-Istati se jkollhom bżonn idaħħlu fis-seħħ dispożizzjonijiet nazzjonali. Wara l-Assemblea tal-ICAO tal-2016, id-Direttiva tal-ETS għandha tiġi emendata kif xieraq biex tipprovdi għall-implimentazzjoni ta' din il-miżura globali bbażata fuq is-suq. Il-miżura globali bbażata fuq is-suq li se tapplika mill-2020 'il quddiem għandha, f'termini ta' rikonoxximent ta' azzjoni bikrija msejħa mill-IATA, tieħu kont kemm tal-ikkumpensar tal-emissjonijiet barra s-settur tal-avjazzjoni skont l-EU ETS kif ukoll tat-tnaqqis tal-emissjonijiet fis-settur. Il-paragrafu 26 tar-Riżoluzzjoni A38/17-2 tal-ICAO jitlob biex dan it-tnaqqis fl-emissjonijiet jiġi rrappurtat lill-ICAO. Din il-proposta għandha tiġi adottata mill-Parlament Ewropew u mill-Kunsill kmieni fl-2014, sabiex tipprovdi ċertezza u ċarezza legali għall-operaturi tal-inġenju tal-ajru li kieku jkollhom jirrestitwixxu l-kwoti għall-emissjonijiet kollha tagħhom minn u lejn pajjiżi terzi sat-30 ta' April 2014 kif imsemmi fid-Direttiva 2003/87/KE. 2013/0344 (COD) Proposta għal DIRETTIVA TAL-PARLAMENT EWROPEW U TAL-KUNSILL li temenda d-Direttiva 2003/87/KE li tistabbilixxi skema għall-iskambju ta' kwoti ta' emissjonijiet ta' gassijiet serra ġewwa l-Komunità, fid-dawl tal-implimentazzjoni sal-2020 ta' ftehim internazzjonali li japplika miżura globali unika bbażata fuq is-suq għal emissjonijiet tal-avjazzjoni internazzjonali (Test b'rilevanza għaż-ŻEE) IL-PARLAMENT EWROPEW U L-KUNSILL TAL-UNJONI EWROPEA, Wara li kkunsidraw it-Trattat dwar il-Funzjonament tal-Unjoni Ewropea, u b'mod partikolari l-Artikolu 192(1) tiegħu, Wara li kkunsidraw il-proposta tal-Kummissjoni Ewropea, Wara t-trażmissjoni tal-abbozz tal-att leġiżlattiv lill-Parlamenti nazzjonali, Wara li kkunsidraw l-opinjoni tal-Kumitat Ekonomiku u Soċjali Ewropew[2], Wara li kkunsidraw l-opinjoni tal-Kumitat tar-Reġjuni[3], Waqt li jaġixxu skont il-proċedura ordinarja leġiżlattiva , Billi: (1) L-Unjoni qed tipprova tikseb ftehim internazzjonali sigur għall-ġejjieni biex jikkontrolla l-impatti tal-gassijiet serra mill-avjazzjoni u, sadattant, qed tillimita l-impatti ta' tibdil fil-klima mill-attivitajiet tal-avjazzjoni minn u lejn ajrudromi fl-Unjoni permezz ta' azzjoni awtonoma. Sabiex jiġi żgurat li dawn l-objettivi huma ta' appoġġ reċiproku u mhux f'kunflitt, huwa xieraq li jittieħdu kont tal-iżviluppi u tal-pożizzjonijiet li ttieħdu f'fora internazzjonali u li titqis b'mod partikolari r-Riżoluzzjoni li tinkludi "Id-Dikjarazzjoni kkonsolidata tal-politiki u l-prattiki kontinwi tal-ICAO relatati mal-ħarsien tal-ambjent" adottata fit-38 sessjoni tal-Assemblea tal-Organizzazzjoni tal-Avjazzjoni Ċivili Internazzjonali (ICAO). (2) Konsegwentament, huwa mixtieq li r-rekwiżiti stabbiliti fid-Direttiva 2003/87/KE tal-Parlament Ewropew u tal-Kunsill[4] jitqiesu b'mod temporanju bħala sodisfatti, meta jintlaħqu l-obbligi fir-rigward ta' ċertu perċentwal ta' emissjonijiet minn titjiriet minn u lejn ajrudromi f'pajjiżi terzi. B'hekk, l-Unjoni tenfasizza li r-rekwiżiti jistgħu jiġu applikati fir-rigward ta' ċerti perċentwali ta' emissjonijiet minn titjiriet minn u lejn ajrudromi f'pajjiżi taż-Żona Ekonomika Ewropea (ŻEE), bl-istess mod bħalma r-rekwiżiti legali jistgħu jiġu applikati fuq iktar emissjonijiet minn titjiriet minn u lejn dawn l-ajrudromi. (3) Filwaqt li l-applikazzjoni tad-Direttiva 2003/87/KE tal-Parlament Ewropew u tal-Kunsill tibqa' bbażata fuq il-wasla jew fuq it-tluq minn ajrudromi fl-Unjoni, sabiex tkun mezz sempliċi u operabbli biex tillimita l-applikazzjoni ta' miżuri reġjonali bbażati fuq is-suq għal 7 snin sakemm tidħol fis-seħħ miżura bbażata fuq is-suq ta' dan it-tip, il-perċentwali ġew ikkalkulati mill-Eurocontrol abbażi tal-proporzjon tad-Distanza Ortodromika bejn l-ajruporti ewlenin fiż-ŻEE u fil-pajjiżi terzi li mhumiex aktar minn 12-il mil lil hinn mill-iktar punt li jinsab f'tarf il-kosta taż-ŻEE. Peress li l-Unjoni ma tqisx li miżura globali bbażata fuq is-suq għandha tkun ibbażata fuq konsiderazzjonijiet tal-ispazju tal-ajru attwali, meta jiġu mqabbla mal-wasla jew it-tluq mill-ajrudromi, ir-rilevanza tal-perċentwali hija limitata għall-perjodu sal-2020. (4) Id-derogi previsti f'din id-Direttiva jqisu r-riżultati tal-kuntatti bilaterali u multilaterali ma' pajjiżi terzi, li l-Kummissjoni se tkompli twettaq f'isem l-Unjoni. (5) Sabiex ma jkun hemm l-ebda xkiel fil-kompetizzjoni, huwa importanti li t-titjiriet kollha fuq l-istess rotta jiġu trattati bl-istess mod. (6) Sabiex jiġi stabbilit perċentwal ta' emissjonijiet ivverifikati għal titjiriet minn u lejn ajrudromi f'pajjiżi terzi, iridu jkunu magħrufa l-emissjonijiet kollha tat-titjira. Madankollu, mhux qed jitqiesu l-emissjonijiet li mhumiex koperti minn dak il-perċentwal. (7) Barra minn hekk, fir-rigward ta' titjiriet minn u lejn pajjiżi terzi, operatur tal-inġenju tal-ajru għandu jkun jista' jagħżel li ma jirrappurtax l-emissjonijiet ivverifikati minn dawn it-titjiriet, iżda minflok iserraħ fuq estimi ta' emissjonijiet determinati li jseħħu sal-kosta tal-pajjiżi Membri taż-ZEE u li għandhom ikunu preċiżi kemm jista' jkun. (8) Biex jiġu ssemplifikati u jitnaqqsu l-kompiti amministrattivi għall-iżgħar operaturi tal-inġenji tal-ajru, l-operaturi tal-inġenji tal-ajru mhux kummerċjali li jipproduċu inqas minn 1000 tunnellata ta' CO2 fis-sena għandhom jitqiesu li jissodisfaw ir-rekwiżiti tad-Direttiva, u miżuri addizzjonali mill-awtoritajiet kompetenti tal-Istati Membri għandhom jiġu ffaċilitati biex jissemplifikaw l-amministrazzjoni għal operaturi żgħar ta-inġenji tal-ajru. (9) L-applikazzjoni ta' perċentwal għal emissjonijiet ivverifikati għal titjiriet minn u lejn ajrudromi f'pajjiżi terzi, jew l-użu ta' approċċ alternattiv mill-operaturi, għandhom jirrelataw għall-emissjonijiet mill-2014 'il quddiem sabiex l-operaturi jkollhom żmien biex jifhmu dawn l-approċċi meta jippjanaw l-attivitajiet tat-titjiriet tagħhom. (10) Mingħajr preġudizzju għall-miżura globali bbażata fuq is-suq li tapplika mill-2020, l-emissjonijiet minn titjiriet minn u lejn pajjiżi li għadhom qed jiżviluppaw u li s-sehem tagħhom tad-dħul totali ta' tunnellati-kilometri ta' attivitajiet internazzjonali tal-avjazzjoni ċivili huwa inqas minn 1 %, għandu jiġi eżentat għall-perjodu 2014 sal-2020. Il-pajjiżi li huma meqjusa li għadhom qed jiżviluppaw għall-finijiet ta' din il-proposta, għandhom ikunu dawk li fil-waqt tal-adozzjoni ta' din il-proposta jibbenefikaw minn aċċess preferenzjali għas-suq tal-Unjoni f'konformità mar-Regolament (UE) Nru 978/2012 tal-Parlament Ewropew u tal-Kunsill, u li fl-2013 ma ġewx klassifikati mill-Bank Dinji bħala pajjiżi bi dħul għoli jew pajjiżi bi dħul medju superjuri. (11) Sabiex tiġi żgurata ċ-ċertezza legali għall-operaturi tal-inġenji tal-ajru u għall-awtoritajiet nazzjonali huwa xieraq li l-iskadenza għar-restituzzjoni u r-rappurtar għall-emissjonijiet tal-2013 tiġi estiża sal-2015. (12) Wara l-Assemblea tal-ICAO tal-2016, il-Kummissjoni għandha tippreżenta rapport lill-Parlament Ewropew u lill-Kunsill sabiex jiġi żgurat li jitqiesu l-iżviluppi internazzjonali u tiġi indirizzata kwalunkwe kwistjoni dwar l-applikazzjoni ta' deroga. (13) Id-Direttiva 2003/87/KE għandha tiġi emendata skont dan, ADOTTAW DIN ID-DIRETTIVA: Artikolu 1 Id-Direttiva 2003/87/KE hija emendata kif ġej: (1) L-Artikolu 28a li ġej għandu jiddaħħal wara l-Artikolu 28: "Artikolu 28a Derogi applikabbli minn qabel tal-implimentazzjoni, sal-2020, ta' ftehim internazzjonali li japplika miżura globali unika bbażata fuq is-suq 1. B'deroga mill-Artikolu 12(2a) u l-Artikolu 14(3), l-Istati Membri għandhom iqisu r-rekwiżiti stabbiliti f'dawk il-paragrafi li huma sodisfatti fir-rigward ta': (a) l-emissjonijiet kollha minn titjiriet minn u lejn pajjiżi barra ż-Żona Ekonomika Ewropea fl-2013; (b) l-emissjonijiet minn titjiriet minn u lejn pajjiżi barra ż-Żona Ekonomika Ewropea (ŻEE) f'kull sena kalendarja bejn l-2014 u l-2020 fejn l-operatur tat-tali titjiriet irrestitwixxa kwoti fir-rigward tal-perċentwali tal-emissjonijiet ivverifikati minn dawk it-titjiriet elenkati f'konformità mal-Anness IIc, jew ikkalkulati f'konformità mal-paragrafu 6; (c) l-emissjonijiet minn titjiriet operati minn operatur tal-inġenju tal-ajru mhux kummerċjali f'kull sena kalendarja sal-2020 fejn l-emissjonijiet li għalihom huwa responsabbli dak l-operatur tal-inġenju tal-ajru fis-sena kalendarja, huma inqas minn 1000 tunnellata, (d) ir-restituzzjoni tal-kwoti tikkorrispondi għall-emissjonijiet ivverifikati tal-2013 minn titjiriet bejn il-pajjiżi taż-ŻEE, li jridu jidħlu fis-seħħ sat-30 ta' April 2015 minflok sat-30 ta' April 2014, u l-emissjonijiet ivverifikati tal-2013 għal dawk it-titjiriet li jridu jiġu rrapportati sal-31 ta' Marzu 2015 minflok sal-31 ta' Marzu 2014. L-emissjonijiet ivverifikati msemmija fil-paragrafu 1(b) u kkalkulati f'konformità mal-Anness IIc għandhom jitqiesu li huma l-emissjonijiet ivverifikati tal-operatur tal-inġenju tal-ajru għall-finijiet tal-Artikoli 11a, 12 u 14. 2. B'deroga mill-Artikolu 3e(5) u l-Artikolu 3f, operatur tal-inġenju tal-ajru li jibbenefika mid-derogi stipulati fil-paragrafi 1(a) sa 1(c) għandu jinħarġilu għadd ta' kwoti mingħajr ħlas imnaqqsa proporzjonalment skont it-tnaqqis tal-obbligu ta' restituzzjoni tal-kwoti stipulat f'dawk il-paragrafi. Fir-rigward tal-attività bejn l-2013 u l-2020, l-Istati Membri għandhom jippubblikaw l-għadd ta' kwoti tal-avjazzjoni mingħajr ħlas allokati lil kull operatur minn [Uffiċċju tal-Pubblikazzjoni: daħħal data 4 xhur wara d-dħul fis-seħħ ta' din id-Direttiva]. 3. B'deroga mill-Artikolu 3d, l-Istati Membri għandhom jirkantaw għadd ta' kwoti tal-avjazzjoni mnaqqsa proporzjonalment skont it-tnaqqis tal-għadd totali ta' kwoti maħruġa. 4. B'deroga mill-Artikolu 3d(3), l-għadd ta' kwoti li jridu jiġu rkantati minn kull Stat Membru fir-rigward tal-perjodu mill-2013 sal-2020, għandu jiġi mnaqqas b'tali mod li jikkorrispondi għas-sehem tiegħu ta' emissjonijiet attribwiti għall-avjazzjoni li jirriżultaw mill-applikazzjoni tal-Artikolu 28(a) sa (c). 5. B'deroga mill-Artikoli 3g, 12, 15 u 18a, fejn operatur tal-inġenju tal-ajru għandu t-total annwali ta' emissjonijiet inqas minn 25000 tunnellata, l-emissjonijiet tiegħu għandhom jitqiesu li huma emissjonijiet ivverifikati jekk jiġu ddeterminati bl-użu ta' għodda ta' emittenti żgħar approvata mill-Kummissjoni u li hija popolata mill-Eurocontrol b'dejta mill-faċilità ta' appoġġ tal-ETS, u l-Istati Membri jistgħu jimplimentaw proċeduri ssimplifikati għal operaturi tal-inġenju tal-ajru mhux kummerċjali sakemm ma jkunx hemm inqas preċiżjoni minn dik li tipprovdi din l-għodda. 6. B'deroga mill-Artikolu 12(2a) u l-Artikolu 14(3), għal titjiriet minn u lejn pajjiżi taż-ŻEE, operatur tal-inġenju tal-ajru jista' jagħżel li ma jirrappurtax id-dejta tal-emissjonijiet bl-użu ta' perċentwali fl-Anness IIc, sabiex dawk l-emissjonijiet jiġu kkalkulati mill-awtorità kompetenti. Dan il-kalkolu għandu jqis il-figuri mill-għodda ta' emittenti żgħar approvata mill-Kummissjoni u popolata mill-Eurocontrol b'dejta mill-faċilità tagħha ta' appoġġ tal-ETS. L-awtorità kompetenti għandha tirrapporta dawk il-kalkoli kollha lill-Kummissjoni. Il-kalkoli tal-emissjonijiet magħmula f'dawn iċ-ċirkostanzi għandhom jitqiesu li huma l-emissjonijiet ivverifikati tal-operatur tal-inġenju tal-ajru għall-finijiet tal-Artikoli 11a, 12, 14 u 28a. 7. Wara l-Assemblea tal-ICAO tal-2016, il-Kummissjoni għandha tirrapporta lill-Parlament Ewropew u lill-Kunsill dwar l-azzjonijiet li jridu jiġu implimentati għall-miżura globali bbażata fuq is-suq li trid tiġi applikata mill-2020, u tressaq proposti kif xieraq. F'każ li miżura globali bbażata fuq is-suq ma tibdix tapplika mill-2020, dak ir-rapport għandu jqis il-kamp ta' applikazzjoni xieraq għall-kopertura tal-emissjonijiet minn attività minn u lejn pajjiżi barra ż-ŻEE mill-2020 'il quddiem fin-nuqqas kontinwu ta' din il-miżura globali. Fir-rapport tagħha, il-Kummissjoni għandha tqis ukoll soluzzjonijiet għal kwistjonijiet oħra li jistgħu jinħolqu fl-applikazzjoni tal-paragrafi 1 sa 4, filwaqt li tippreżerva t-trattament indaqs għall-operaturi kollha fuq l-istess rotta." (2) L-Annessi huma emendati kif stabbilit fl-Anness ta' din id-Direttiva. Artikolu 2 1. L-Istati Membri għandhom jadottaw u jippubblikaw [Uffiċċju tal-Pubblikazzjoni: jekk jogħġbok daħħal data konkreta – l-aħħar ġurnata tat-tielet xahar mid-data tad-dħul fis-seħħ], il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma' din id-Direttiva. Dawn għandhom jikkomunikaw minnufih it-test ta’ dawk id-dispożizzjonijiet lill-Kummissjoni. L-Istati Membri għandhom japplikaw dawn id-dispożizzjonijiet minn [Uffiċċju tal-Pubblikazzjoni: jekk jogħġbok daħħal data konkreta: traspożizzjoni + ġurnata waħda]. Meta l-Istati Membri jadottaw dawk id-dispożizzjonijiet, dawn għandhom jinkludu referenza għal din id-Direttiva jew ikunu akkumpanjati mit-tali referenza waqt il-pubblikazzjoni uffiċjali tagħhom. L-Istati Membri għandhom jiddeċiedu kif għandha ssir it-tali referenza. 2. L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jadottaw fil-qasam li tkopri din id-Direttiva. Artikolu 3 Din id-Direttiva għandha tidħol fis-seħħ fil-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea. Artikolu 4 Din id-Direttiva hija indirizzata lill-Istati Membri. Magħmul fi Brussell, Għall-Parlament Ewropew Għall-Kunsill Il-President Il-President ANNESS Wara li Anness IIb tad-Direttiva 2003/87/KE, għandu jiddaħħal l-Anness IIc li ġej: "ANNESS IIc TABELLA TA' PERĊENTWALI APPLIKABBLI GĦAD-DEROGI SKONT L-ARTIKOLU 28a [Il-perċentwal ta' emissjonijiet imsemmija fl-Artikolu 28a għal titjiriet li joperaw minn u lejn pajjiż ("pajjiż terz") barra l-pajjiżi Membri taż-ŻEE ("il-pajjiżi Membri taż-ŻEE ") għandhom jiġu kkalkulati skont it-tabella ta' hawn taħt li għandha tiġi popolata qabel l-adozzjoni bil-perċentwali li jirriżultaw mill-formula, ibbażata fuq l-aqwa dejta li tkun disponibbli, inkluża l-assistenza mill-Eurocontrol: X = (Y ÷ Z) x 100 fejn: Z = id-Distanza Ortodromika ta' titjira minn ajrudrom f'kull pajjiż Membru rilevanti taż-ŻEE bl-ogħla għadd ta' titjiriet minn u lejn id-destinazzjonijiet kollha f'pajjiżi terzi fl-2012 ("l-ajrudrom ta' referenza ta' pajjiżi Membri taż-ŻEE") għal ajrudromi fil-pajjiżi terzi rilevanti bl-ogħla għadd ta' titjiriet minn u lejn id-destinazzjonijiet kollha fil-pajjiżi Membri taż-ŻEE fl-2012 ("l-ajrudrom ta' referenza ta' pajjiż terz"). Y = il-parti tad-Distanza Ortodromika tat-titjira ddefinita f'Z bejn l-ajrudrom tal-pajjiżi Membri taż-ŻEE ta' referenza u l-ewwel punt fuq dik ir-rotta 12-il mil nawtiku mill-aħħar punt fil-pajjiżi Membri taż-ŻEE, esklużi ż-żoni ta' pajjiżi terzi u ż-żoni tal-baħar li jinsabu iktar minn 400 mil nawtiku bejn il-pajjiżi Membri taż-ŻEE. Fejn hemm titjiriet li joperaw għal diversi żoni ta' ħin f'pajjiż terz, għandu jiġi inkluż perċentwal għal kull żona ta' ħin li t-titjira topera fiha. Ma għandhomx jitqiesu, id-distanzi minn u lejn id-dipendenzi u t-territorji tal-pajjiżi Membri taż-ŻEE, u iktar minn dawk id-dipendenzi u t-territorji. Għall-perjodu bejn l-2014 u l-2020, u mingħajr preġudizzju għall-miżura globali bbażata fuq is-suq li tapplika mill-2020, il-perċentwal applikabbli għal titjiriet bejn pajjiżi Membri taż-ŻEE u pajjiżi li għadhom qed jiżviluppaw u li s-sehem tagħhom tad-dħul totali ta' tunnellati-kilometri ta' attivitajiet internazzjonali tal-avjazzjoni ċivili huwa inqas minn 1 %, għandu jkun żero. Il-pajjiżi li huma meqjusa li għadhom qed jiżviluppaw għall-finijiet ta' din il-proposta, huma dawk li fil-waqt tal-adozzjoni ta' din il-proposta bbenefikaw minn aċċess preferenzjali għas-suq tal-Unjoni f'konformità mar-Regolament (UE) Nru 978/2012 tal-Parlament Ewropew u tal-Kunsill, jiġifieri dawk li fl-2013 ma ġewx klassifikati mill-Bank Dinji bħala pajjiżi bi dħul għoli jew pajjiżi bi dħul medju superjuri.] [il-formula ta' hawn fuq hija bil-ħsieb li titħassar mit-test finali u tinbidel mit-tabella korrispondenti u li tinkludi l-perċentwali u hija kkalkulata mill-Eurocontrol.] || || AT || BE || BG || CZ || CY || DK || DE || EE || EL || ES || FI || FR || HR || HU || IE || IT || LT || LU || LV || MT || NL || PL || PT || RO || SE || SI || SK || UK AF || L-AFGANISTAN || || || || || || || || || || || || || || || || || || || || || || || || || || || || AL || L-ALBANIJA || || || || || || || || || || || || || || || || || || || || || || || || || || || || DZ || L-ALĠERIJA || || || || || || || || || || || || || || || || || || || || || || || || || || || || AO || L-ANGOLA || || || || || || || || || || || || || || || || || || || || || || || || || || || || AG || ANTIGWA U BARBUDA || || || || || || || || || || || || || || || || || || || || || || || || || || || || AR || L-ARĠENTINA || || || || || || || || || || || || || || || || || || || || || || || || || || || || AM || L-ARMENJA || || || || || || || || || || || || || || || || || || || || || || || || || || || || AZ || L-AZERBAJĠAN || || || || || || || || || || || || || || || || || || || || || || || || || || || || BS || IL-BAĦAMAS || || || || || || || || || || || || || || || || || || || || || || || || || || || || BH || IL-BAĦREJN || || || || || || || || || || || || || || || || || || || || || || || || || || || || BD || IL-BANGLADEXX || || || || || || || || || || || || || || || || || || || || || || || || || || || || BB || IL-BARBADOS || || || || || || || || || || || || || || || || || || || || || || || || || || || || BY || IL-BJELORUSSJA || || || || || || || || || || || || || || || || || || || || || || || || || || || || BZ || IL-BELIŻE || || || || || || || || || || || || || || || || || || || || || || || || || || || || BJ || IL-BENIN || || || || || || || || || || || || || || || || || || || || || || || || || || || || BT || IL-BUTAN || || || || || || || || || || || || || || || || || || || || || || || || || || || || BO || L-ISTAT PLURINAZZJONALI TAL-BOLIVJA || || || || || || || || || || || || || || || || || || || || || || || || || || || || BA || IL-BOSNJA-ĦERZEGOVINA || || || || || || || || || || || || || || || || || || || || || || || || || || || || BW || IL-BOTSWANA || || || || || || || || || || || || || || || || || || || || || || || || || || || || BR || IL-BRAŻIL UTC/GMT -3 || || || || || || || || || || || || || || || || || || || || || || || || || || || || BR || IL-BRAŻIL UTC/GMT -4 || || || || || || || || || || || || || || || || || || || || || || || || || || || || BN || IL-BRUNEJ DARUSSALAM || || || || || || || || || || || || || || || || || || || || || || || || || || || || BF || IL-BURKINA FASO || || || || || || || || || || || || || || || || || || || || || || || || || || || || BI || IL-BURUNDI || || || || || || || || || || || || || || || || || || || || || || || || || || || || KH || IL-KAMBODJA || || || || || || || || || || || || || || || || || || || || || || || || || || || || CM || IL-KAMERUN || || || || || || || || || || || || || || || || || || || || || || || || || || || || CA || IL-KANADA Żona ta' Ħin Standard ta' Newfoundland || || || || || || || || || || || || || || || || || || || || || || || || || || || || CA || IL-KANADA Żona ta' Ħin tal-Atlantiku || || || || || || || || || || || || || || || || || || || || || || || || || || || || CA || IL-KANADA Żona ta' Ħin tal-Lvant || || || || || || || || || || || || || || || || || || || || || || || || || || || || CA || IL-KANADA Żona ta' Ħin Ċentrali || || || || || || || || || || || || || || || || || || || || || || || || || || || || CA || IL-KANADA Żona ta' Ħin Muntanjuża || || || || || || || || || || || || || || || || || || || || || || || || || || || || CA || IL-KANADA Żona ta' Ħin tal-Paċifiku || || || || || || || || || || || || || || || || || || || || || || || || || || || || CV || IL-KAP VERDE || || || || || || || || || || || || || || || || || || || || || || || || || || || || CF || IR-REPUBBLIKA ĊENTRU-AFRIKANA || || || || || || || || || || || || || || || || || || || || || || || || || || || || TD || IĊ-ĊAD || || || || || || || || || || || || || || || || || || || || || || || || || || || || CL || IĊ-ĊILÌ || || || || || || || || || || || || || || || || || || || || || || || || || || || || CN || IĊ-ĊINA inklużi ĦONG KONG, il-MAKAW u t-TAJWAN || || || || || || || || || || || || || || || || || || || || || || || || || || || || CO || IL-KOLOMBJA || || || || || || || || || || || || || || || || || || || || || || || || || || || || KM || IL-KOMOROS || || || || || || || || || || || || || || || || || || || || || || || || || || || || CG || IL-KONGO || || || || || || || || || || || || || || || || || || || || || || || || || || || || CD || IR-REPUBBLIKA DEMOKRATIKA TAL-KONGO Żona ta' Ħin tal-Lvant || || || || || || || || || || || || || || || || || || || || || || || || || || || || CD || IR-REPUBBLIKA DEMOKRATIKA TAL-KONGO Żona ta' Ħin tal-Punent || || || || || || || || || || || || || || || || || || || || || || || || || || || || CR || IL-KOSTA RIKA || || || || || || || || || || || || || || || || || || || || || || || || || || || || CI || IL-CÔTE D'IVOIRE || || || || || || || || || || || || || || || || || || || || || || || || || || || || CU || KUBA || || || || || || || || || || || || || || || || || || || || || || || || || || || || DJ || ĠIBUTI || || || || || || || || || || || || || || || || || || || || || || || || || || || || DM || DOMINIKA || || || || || || || || || || || || || || || || || || || || || || || || || || || || DO || IR-REPUBBLIKA DOMINIKANA || || || || || || || || || || || || || || || || || || || || || || || || || || || || EC || L-EKWADOR || || || || || || || || || || || || || || || || || || || || || || || || || || || || EG || L-EĠITTU || || || || || || || || || || || || || || || || || || || || || || || || || || || || SV || EL SALVADOR || || || || || || || || || || || || || || || || || || || || || || || || || || || || GQ || IL-GINEA EKWATORJALI || || || || || || || || || || || || || || || || || || || || || || || || || || || || ER || L-ERITREA || || || || || || || || || || || || || || || || || || || || || || || || || || || || ET || L-ETJOPJA || || || || || || || || || || || || || || || || || || || || || || || || || || || || GA || IL-GABON || || || || || || || || || || || || || || || || || || || || || || || || || || || || GM || IL-GAMBJA || || || || || || || || || || || || || || || || || || || || || || || || || || || || GE || IL-ĠEORĠJA || || || || || || || || || || || || || || || || || || || || || || || || || || || || GH || IL-GANA || || || || || || || || || || || || || || || || || || || || || || || || || || || || GD || GRENADA || || || || || || || || || || || || || || || || || || || || || || || || || || || || GT || IL-GWATEMALA || || || || || || || || || || || || || || || || || || || || || || || || || || || || GN || IL-GINEA || || || || || || || || || || || || || || || || || || || || || || || || || || || || GW || IL-GINEA BISSAW || || || || || || || || || || || || || || || || || || || || || || || || || || || || GY || IL-GUJANA || || || || || || || || || || || || || || || || || || || || || || || || || || || || HT || ĦAITI || || || || || || || || || || || || || || || || || || || || || || || || || || || || HN || IL-ĦONDURAS || || || || || || || || || || || || || || || || || || || || || || || || || || || || IN || L-INDJA || || || || || || || || || || || || || || || || || || || || || || || || || || || || ID || L-INDONEŻJA Ħin tal-Punent tal-Indoneżja || || || || || || || || || || || || || || || || || || || || || || || || || || || || ID || L-INDONEŻJA Ħin Ċentrali tal-Indoneżja || || || || || || || || || || || || || || || || || || || || || || || || || || || || ID || L-INDONEŻJA Ħin tal-Lvant tal-Indoneżja || || || || || || || || || || || || || || || || || || || || || || || || || || || || IR || IR-REPUBBLIKA IŻLAMIKA TAL-IRAN || || || || || || || || || || || || || || || || || || || || || || || || || || || || IQ || L-IRAQ || || || || || || || || || || || || || || || || || || || || || || || || || || || || IL || L-IŻRAEL || || || || || || || || || || || || || || || || || || || || || || || || || || || || JM || IL-ĠAMAJKA || || || || || || || || || || || || || || || || || || || || || || || || || || || || JP || IL-ĠAPPUN || || || || || || || || || || || || || || || || || || || || || || || || || || || || JO || IL-ĠORDAN || || || || || || || || || || || || || || || || || || || || || || || || || || || || KZ || IL-KAZAKISTAN żona ta' ħin 1 || || || || || || || || || || || || || || || || || || || || || || || || || || || || KZ || IL-KAZAKISTAN żona ta' ħin 2 || || || || || || || || || || || || || || || || || || || || || || || || || || || || KE || IL-KENJA || || || || || || || || || || || || || || || || || || || || || || || || || || || || KP || IR-REPUBBLIKA DEMOKRATIKA POPOLARI TAL-KOREA || || || || || || || || || || || || || || || || || || || || || || || || || || || || KR || IR-REPUBBLIKA TAL-KOREA T’ISFEL || || || || || || || || || || || || || || || || || || || || || || || || || || || || KW || IL-KUWAJT || || || || || || || || || || || || || || || || || || || || || || || || || || || || KG || IL-KIRGIŻTAN || || || || || || || || || || || || || || || || || || || || || || || || || || || || LA || IR-REPUBBLIKA DEMOKRATIKA POPOLARI TAL-LAOS || || || || || || || || || || || || || || || || || || || || || || || || || || || || LB || IL-LIBANU || || || || || || || || || || || || || || || || || || || || || || || || || || || || LS || IL-LESOTO || || || || || || || || || || || || || || || || || || || || || || || || || || || || LR || IL-LIBERJA || || || || || || || || || || || || || || || || || || || || || || || || || || || || LY || IL-LIBJA || || || || || || || || || || || || || || || || || || || || || || || || || || || || MK || DIK LI KIENET IR-REPUBBLIKA JUGOSLAVA TAL-MAĊEDONJA || || || || || || || || || || || || || || || || || || || || || || || || || || || || MG || IL-MADAGASKAR || || || || || || || || || || || || || || || || || || || || || || || || || || || || MW || IL-MALAWI || || || || || || || || || || || || || || || || || || || || || || || || || || || || MY || IL-MALASJA || || || || || || || || || || || || || || || || || || || || || || || || || || || || MV || IL-MALDIVE || || || || || || || || || || || || || || || || || || || || || || || || || || || || ML || MALI || || || || || || || || || || || || || || || || || || || || || || || || || || || || MR || IL-MAWRITANJA || || || || || || || || || || || || || || || || || || || || || || || || || || || || MU || IL-MAWRIZJU || || || || || || || || || || || || || || || || || || || || || || || || || || || || MX || IL-MESSIKU Żona Ċentrali || || || || || || || || || || || || || || || || || || || || || || || || || || || || MX || IL-MESSIKU Żona tal-Paċifiku || || || || || || || || || || || || || || || || || || || || || || || || || || || || MX || IL-MESSIKU Żona tal-Majjistral || || || || || || || || || || || || || || || || || || || || || || || || || || || || MD || IR-REPUBBLIKA TAL-MOLDOVA || || || || || || || || || || || || || || || || || || || || || || || || || || || || MN || IL-MONGOLJA żona ta' ħin 1 || || || || || || || || || || || || || || || || || || || || || || || || || || || || MN || IL-MONGOLJA żona ta' ħin 2 || || || || || || || || || || || || || || || || || || || || || || || || || || || || ME || IL-MONTENEGRO || || || || || || || || || || || || || || || || || || || || || || || || || || || || MA || IL-MAROKK || || || || || || || || || || || || || || || || || || || || || || || || || || || || MZ || IL-MOŻAMBIK || || || || || || || || || || || || || || || || || || || || || || || || || || || || MM || IL-MJANMAR || || || || || || || || || || || || || || || || || || || || || || || || || || || || NA || IN-NAMIBJA || || || || || || || || || || || || || || || || || || || || || || || || || || || || NP || IN-NEPAL || || || || || || || || || || || || || || || || || || || || || || || || || || || || NI || IN-NIKARAGWA || || || || || || || || || || || || || || || || || || || || || || || || || || || || NE || IN-NIĠER || || || || || || || || || || || || || || || || || || || || || || || || || || || || NG || IN-NIĠERJA || || || || || || || || || || || || || || || || || || || || || || || || || || || || OM || L-OMAN || || || || || || || || || || || || || || || || || || || || || || || || || || || || PK || IL-PAKISTAN || || || || || || || || || || || || || || || || || || || || || || || || || || || || PA || IL-PANAMA || || || || || || || || || || || || || || || || || || || || || || || || || || || || PG || IL-PAPWA GINEA ĠDIDA || || || || || || || || || || || || || || || || || || || || || || || || || || || || PY || IL-PARAGWAJ || || || || || || || || || || || || || || || || || || || || || || || || || || || || PE || IL-PERÙ || || || || || || || || || || || || || || || || || || || || || || || || || || || || PH || IL-FILIPPINI || || || || || || || || || || || || || || || || || || || || || || || || || || || || PR || PUERTO RIKO || || || || || || || || || || || || || || || || || || || || || || || || || || || || QA || IL-QATAR || || || || || || || || || || || || || || || || || || || || || || || || || || || || RU || IL-FEDERAZZJONI RUSSA Ħin ta' Moska || || || || || || || || || || || || || || || || || || || || || || || || || || || || RU || IL-FEDERAZZJONI RUSSA Ħin ta' Yekaterinburg || || || || || || || || || || || || || || || || || || || || || || || || || || || || RU || IL-FEDERAZZJONI RUSSA Ħin ta' Omsk || || || || || || || || || || || || || || || || || || || || || || || || || || || || RU || IL-FEDERAZZJONI RUSSA Ħin ta' Krasnoyarsk || || || || || || || || || || || || || || || || || || || || || || || || || || || || RU || IL-FEDERAZZJONI RUSSA Ħin ta' Irkutsk || || || || || || || || || || || || || || || || || || || || || || || || || || || || RU || IL-FEDERAZZJONI RUSSA Ħin ta' Yakutsk || || || || || || || || || || || || || || || || || || || || || || || || || || || || RU || IL-FEDERAZZJONI RUSSA Ħin ta' Vladivostok || || || || || || || || || || || || || || || || || || || || || || || || || || || || RU || IL-FEDERAZZJONI RUSSA Ħin ta' Magadan || || || || || || || || || || || || || || || || || || || || || || || || || || || || RW || IR-RWANDA || || || || || || || || || || || || || || || || || || || || || || || || || || || || KN || SAINT KITTS U NEVIS || || || || || || || || || || || || || || || || || || || || || || || || || || || || LC || SANTA LUĊIJA || || || || || || || || || || || || || || || || || || || || || || || || || || || || VC || SAINT VINCENT U L-GRENADINI || || || || || || || || || || || || || || || || || || || || || || || || || || || || ST || SAO TOME U PRINCIPE || || || || || || || || || || || || || || || || || || || || || || || || || || || || SA || L-ARABJA SAWDIJA || || || || || || || || || || || || || || || || || || || || || || || || || || || || SN || IS-SENEGAL || || || || || || || || || || || || || || || || || || || || || || || || || || || || RS || IS-SERBJA || || || || || || || || || || || || || || || || || || || || || || || || || || || || SC || IS-SEYCHELLES || || || || || || || || || || || || || || || || || || || || || || || || || || || || SL || SJERRA LEONE || || || || || || || || || || || || || || || || || || || || || || || || || || || || SG || SINGAPOR || || || || || || || || || || || || || || || || || || || || || || || || || || || || SO || IS-SOMALJA || || || || || || || || || || || || || || || || || || || || || || || || || || || || ZA || L-AFRIKA T’ISFEL || || || || || || || || || || || || || || || || || || || || || || || || || || || || SS || IS-SUDAN T’ ISFEL || || || || || || || || || || || || || || || || || || || || || || || || || || || || LK || IS-SRI LANKA || || || || || || || || || || || || || || || || || || || || || || || || || || || || SD || IS-SUDAN || || || || || || || || || || || || || || || || || || || || || || || || || || || || SR || IS-SURINAM || || || || || || || || || || || || || || || || || || || || || || || || || || || || SZ || IS-SWAŻILAND || || || || || || || || || || || || || || || || || || || || || || || || || || || || CH || L-ISVIZZERA || || || || || || || || || || || || || || || || || || || || || || || || || || || || SY || IR-REPUBBLIKA GĦARBIJA SIRJANA || || || || || || || || || || || || || || || || || || || || || || || || || || || || TJ || IT-TAĠIKISTAN || || || || || || || || || || || || || || || || || || || || || || || || || || || || TZ || IR-REPUBBLIKA UNITA TAT-TANZANIJA || || || || || || || || || || || || || || || || || || || || || || || || || || || || TH || IT-TAJLANDJA || || || || || || || || || || || || || || || || || || || || || || || || || || || || TL || TIMOR LESTE || || || || || || || || || || || || || || || || || || || || || || || || || || || || TG || IT-TOGO || || || || || || || || || || || || || || || || || || || || || || || || || || || || TT || TRINIDAD U TOBAGO || || || || || || || || || || || || || || || || || || || || || || || || || || || || TN || IT-TUNEŻIJA || || || || || || || || || || || || || || || || || || || || || || || || || || || || TR || IT-TURKIJA || || || || || || || || || || || || || || || || || || || || || || || || || || || || TM || IT-TURKMENISTAN || || || || || || || || || || || || || || || || || || || || || || || || || || || || UG || L-UGANDA || || || || || || || || || || || || || || || || || || || || || || || || || || || || UA || L-UKRAINA || || || || || || || || || || || || || || || || || || || || || || || || || || || || AE || L-EMIRATI GĦARAB MAGĦQUDA || || || || || || || || || || || || || || || || || || || || || || || || || || || || US || L-ISTATI UNITI żona ta' ħin tal-Lvant || || || || || || || || || || || || || || || || || || || || || || || || || || || || US || L-ISTATI UNITI żona ta' ħin Ċentrali || || || || || || || || || || || || || || || || || || || || || || || || || || || || US || L-ISTATI UNITI żona ta' ħin Muntanjuża || || || || || || || || || || || || || || || || || || || || || || || || || || || || US || L-ISTATI UNITI żona ta' ħin tal-Paċifiku || || || || || || || || || || || || || || || || || || || || || || || || || || || || US || L-ISTATI UNITI żona ta' ħin tal-Alaska || || || || || || || || || || || || || || || || || || || || || || || || || || || || UY || L-URUGWAJ || || || || || || || || || || || || || || || || || || || || || || || || || || || || UZ || L-UZBEKISTAN || || || || || || || || || || || || || || || || || || || || || || || || || || || || VE || IR-REPUBBLIKA BOLIVARJANA TAL-VENEZWELA || || || || || || || || || || || || || || || || || || || || || || || || || || || || VN || IL-VJETNAM || || || || || || || || || || || || || || || || || || || || || || || || || || || || EH || IS-SAĦARA TAL-PUNENT || || || || || || || || || || || || || || || || || || || || || || || || || || || || YE || IL-JEMEN || || || || || || || || || || || || || || || || || || || || || || || || || || || || ZM || IŻ-ŻAMBJA || || || || || || || || || || || || || || || || || || || || || || || || || || || || ZW || IŻ-ŻIMBABWE || || || || || || || || || || || || || || || || || || || || || || || || || || || || Minkejja dak imsemmi hawn fuq, il-perċentwal applikabbli għal titjiriet bejn ir-reġjuni l-aktar imbiegħda tal-Unjoni kif iddefiniti fl-Artikolu 349 tat-Trattat dwar il-Funzjonament tal-Unjoni Ewropea u l-pajjiżi barra l-Unjoni għandu jkun żero. [1] Ara s-semtenza tal-Qorti tal-Ġustizzja tal-Unjoni Ewropea tal-Każ C-366/2010, li ngħatat fil-21 ta' Diċembru 2011. [2] ĠU C , , p. . [3] ĠU C , , p. . [4] Id-Direttiva 2003/87/KE tal-Parlament Ewropew u tal-Kunsill tat-13 ta’ Ottubru 2003 li tistabbilixxi skema għall-iskambju ta’ kwoti ta’ emissjonijiet ta’ gassijiet serra ġewwa l-Komunità u li temenda d-Direttiva tal-Kunsill 96/61/KE (ĠU L 275, 25.10.2003, p. 32)